b'\n_START_ARTICLE_\nArm\xc3\xa9gruppe\n_START_PARAGRAPH_\nEn arm\xc3\xa9gruppe er et stort forband i en h\xc3\xa6r, best\xc3\xa5ende av to eller flere armeer, mellom 0,5 og 1 million mann og i utgangspunktet selvforsynt p\xc3\xa5 ubestemt tid. Arm\xc3\xa9grupper navngis vanligvis med et nummer (for eksempel 21. arm\xc3\xa9gruppe) eller en beskrivende tittel (for eksempel Arm\xc3\xa9gruppe Syd). En arm\xc3\xa9gruppe har vanligvis ansvaret for alle milit\xc3\xa6re operasjoner i et bestemt geografisk omr\xc3\xa5de, eventuelt en hel front. Betegnelsen har v\xc3\xa6rt brukt i Tyskland, Storbritannia og USA; i Sovjetunionen ble betegnelsen front brukt i stedet. En arm\xc3\xa9gruppe kan anf\xc3\xb8res av en feltmarskalk.'